Ła barchesa, barcòn o barco el ze on edifisio rurałe de servisio, tìpego de l'architetura de ła vila vèneta, destinà a contenjer i anbienti de łaoro, dividendo el spasio del corpo sentrałe de ła viła, reservà ai propietari, da cueło dei contadini. De norma łe barchese łe zera caraterizae da na strutura portegada ad alte arcae a tuto sesto ed adibìe ai servisi: da łe cuzìne, a łe abitasion dei contadini, a łe stałe e ai anesi rusteghi . Inte l'area de ła Repùblega de Venèsia łe barchese - de frecuente pì de una - scuazi senpre łe se despone in banda a ła caza o paronałe e, de norma, łe ze parte integrante de un gran conpelso agricoło produtivo. Andrea Palladio ga dazesto dinjità architetònega a łe barchese, afiancandołe, ałineandołe e cołegandołe a ła caza paronałe, conferìndoghe a l'insenbre mazor simetria e monumentałità. Anca l'orientamento el zera inportante: inte i so , Palladio aferma che łe barchese łe gavarìa da èsar esponeste a Sud in modo da tenjer suta ła paja, par evitar che ła fermente e ła bruze. Inte łe canpanje venete - e in partegołar łongo ła riviera del Brenta - no ze infrecuente catar ancò barchese prive de ła viła: a cauza de ła tasasion so łe viłe, durante l'Otosento tanti edifisi del patrisià venesian ze stà butà zo, łasando solchè łe barchese, utiłi come rusteghi o magazeni. Tra łe pì famoze e caraterìsteghe barchese ghe ze cuełe abinae a łe viłe drio: Viła Badoer, dita "ła Badoera", projetà da Andrea Palladio, inte el comun de Fratta Polesine, provinsia de Rovigo . Viła Tiretta Agostini, Jàvara del Monteło . Viła Emo Capodilista a Fanzolo de Vedełago , de Andrea Palladio Viła Barbaro a Maser , de Andrea Palladio, a łe cui stremità cata posto łe tori cołombare e meridiane. Viła Manin a Passariano di Codroipo indove ze stà firmà el tratado de Canpoformio Viła Contarini a Piasoła sol Brenta Viła Albrizzi Franchetti, projetae da Andrea Pagnossin, a San Trovaso . Opur łe ùnjołe barchese, ancò prive de ła viła: Barco de ła Regina Cornaro ad Altivołe Barchesa Loredan a Volpago del Monteło Barchesa de villa Grollo a Selva del Monteło de Volpago del Monteło Barco Barbarigo Biagi a Montebełuna Barchesa de Viła Thiene a Cicogna de Viłafranca Padoana Barchese de Viła Valmarana a Mira łongo la Riviera del Brenta Barchesa de Viła Pola dita el "Barcòn" a Barcòn de Vedełago Barchesa de Viła Monza a Dueville Barchesa de viła Badoer dita "La Rotonda" de Badoere de Morgano Barchesa de Villa Monselicense de Davide Boetto.